વોશિંગ્ટન: ઇન્ટરનેશનલ મોનેટરી ફંડ આઇએમએફએ ભારત સરકાર દ્વારા કાળાં નાણાં તથા વધતા જતા ભ્રષ્ટાચારને અંકુશમાં મૂકવા લેવાયેલ પગલાંને સમર્થન કર્યું છે, પરંતુ દેશની અર્થવ્યવસ્થામાં ઓછામાં ઓછી મુશ્કેલી પડે તેનું પણ ધ્યાન રાખવા ઉપર ભાર મૂકવામાં આવ્યો છે. દેશમાં મોટા પ્રમાણમાં ભ્રષ્ટાચાર અને કરચોરીને નાથવા માટે સરકારે ચોંકાવનારો આશ્ચર્યજનક રૂ. ૫૦૦ અને ૧,૦૦૦ના દરની નોટોને બુધવારથી ચલણમાંથી દૂર કરી દીધી હતી.